Source: http://ec.europa.eu/civiljustice/bankruptcy/bankruptcy_mlt_hu.htm
Timestamp: 2017-04-23 16:47:47+00:00

Document:
Európai Bizottság - Európai Igazságügyi Hálózat - Fizetőképtelenség - Málta
Utolsó frissítés: 27-07-2006
Fizetőképtelenség - MáltaAz oldal tartalma elavult. Már megkezdtük a szöveg frissítését. Az aktualizált tartalom az európai igazságügyi portálon lesz elérhető.
Melyek a fizetésképtelenségi eljárás különböző fajtái és céljai? 2.
Melyek a fizetésképtelenségi eljárás egyes fajtái elindításának feltételei? 3.
Milyen szerepet játszanak az eljárás egyes fajtáinak résztvevői? 4.
Milyen hatásokkal jár az eljárás megindítása? 5.
Milyen konkrét szabályok vonatkoznak a követelések bizonyos osztályaira? 6.
Milyen szabályok vonatkoznak a hátrányt okozó cselekményekre? 7.
Melyek a követelések benyújtásának és elismerésének feltételei? 8.
Milyen szabályok vonatkoznak a szanálási eljárásra? 9.
Milyen szabályok vonatkoznak a felszámolási eljárásra? 10.
Melyek az eljárás lezárásának feltételei? 1. Melyek a fizetésképtelenségi eljárás különböző fajtái és céljai?
Egy személy vagy egy kereskedelmi társulás – a gazdasági társaság kivételével – csődjét a Kereskedelmi Törvénykönyv szabályozza (a Máltai Törvények 13. fejezetének 477. és azt követő paragrafusai). A gazdasági társaságok fizetésképtelenségét a Társasági Törvény II. címe V. részének 386. fejezete szabályozza.Fizetésképtelenségi eljárás akkor indítható, ha egy vállalat képtelen adósságait megfizetni.Egy személyt akkor nyilvánítanak csődbe jutottnak, amikor az felfüggeszti adósságai törlesztését. Önkéntes csődbejelentést a Polgári Bíróság Első Kamarájában tehet. A csődeljárást a hitelezők is elindíthatják.Ha egy gazdasági társaság nehéz pénzügyi helyzetben van, akkor kényszeregyezséget köthet, illetve kiegyezhet hitelezőivel vagy tagjaival. E megállapodásnak a hitelezők vagy tagok többségi támogatását (értékben a jelenlévők és a szavazók 3/4-e az e célból összehívott értekezleten), és a bíróság jóváhagyását kell élveznie. A kényszeregyezség magában foglalja a gazdasági társaság részvénytőkéjének átalakítását vagy az összeolvadást is.Amikor az igazgatók észlelik, hogy a gazdasági társaságnak pénzügyi nehézségei vannak, az észleléstől számított egy hónapon belül közgyűlést kötelesek összehívni. Emellett benyújthatnak egy vállalati helyreállítási kérvényt a bírósághoz. Az ilyen eljárás keretében egy különleges ellenőr nevezhető ki, aki átveszi a társaság ügyvitelét. A kérvényt benyújthatja a gazdasági társaság, illetve az igazgatók vagy a hitelezők. Azonban az olyan kisvállalkozások (a Társasági Törvény 185. paragrafusának meghatározása szerint) tekintetében, amelyeknek értékben 200 000 máltai líránál kevesebb tartozásuk áll fenn a hitelezők felé, nem kezdeményezhető ilyen eljárás. Léteznek a jogsértő és csalárd kereskedésre vonatkozó rendelkezések is, arra az esetre, ha a gazdasági társaság tisztségviselői csalárd módon járnak el, miközben a társaság nehéz helyzetben van.A fizetésképtelenségi eljárás különböző formákban történhet:Amikor a társaság rendkívüli határozattal úgy dönt, hogy feloszlik, és önkéntesen felszámolja magátAmikor a társaság rendkívüli határozattal úgy dönt, hogy feloszlik, és bírósági felszámolás alá veti magátA bíróság kérelemre felszámolási végzést bocsáthat ki, ha úgy találja, hogy a társaság nem képes megfizetni adósságait.
2. Melyek a fizetésképtelenségi eljárás egyes fajtái elindításának feltételei?
Egy kereskedő vagy magánszemély csődje:Amennyiben önkéntes csődbejelentést tesz, a bejelentésnek tartalmaznia kell a személyes adatait, a hitelezők adatait és tartozásai természetét. Emellett be kell nyújtania a bíróságnak teljes könyvelését és bizonylatait.Ilyen esetben a bíróság vezetője felhívja a hitelezőket, hogy jelenjenek meg a bíróságon, és jelentsék be követeléseiket. Emellett megjelenteti a kereskedő bejelentését az Állam Közlönyben és egy napilapban.Hitelező is kezdeményezhet eljárást egy kereskedő ellen, követelve, hogy az utóbbit nyilvánítsák csődbe jutottnak. Ha a hitelező nem kezdeményez eljárást a hitelezők besorolására a csődöt kimondó bírósági végzés után, akkor bármely más hitelező kezdeményezhet ilyen eljárást.Gazdasági társaságok önkéntes felszámolásához a következő szükséges:A társaság rendkívüli határozata, amelyet megfelelően bejelentett a Cégbíróságnak. A tagok által hozott rendkívüli határozathoz csatolni kell a B(1) nyomtatványt, amelyet aláírt egy igazgató vagy cégtitkár. Ez a nyomtatvány tartalmazza a feloszlás dátumát.Amennyiben az igazgatók fizetőképességi nyilatkozatot bocsátanak ki, amely arról tanúskodik, hogy a társaság egy megjelölt időn belül képes lesz megfizetni adósságait, akkor az eljárást tagi önkéntes felszámolásnak hívják.Amennyiben az igazgatók nem bocsátanak ki ilyen nyilatkozatot, az eljárást hitelezői önkéntes felszámolásnak hívják.A fizetőképességi nyilatkozatot a B(2) nyomtatványon kell megtenni, és csatolni kell hozzá a mérleget, amely bemutatja a feloszlás dátuma előtti három hónapban, illetve a feloszlás napján fennálló helyzetet.A bíróság általi felszámoláshoz a következő szükséges:A bíróság felé a társaság, az igazgatótanács, a kötvénytulajdonosok, a hozzájáruló hitelezők, a részvényesek, az igazgatók vagy a kirendelt csődtömeggondnok által benyújtott és a cégbíróságnak bejelentett kérvény.
3. Milyen szerepet játszanak az eljárás egyes fajtáinak résztvevői?
Az önkéntes csődbejelentésnek a Bíróság felé kereskedő által történő benyújtásának dátuma vagy a csődvégzés dátuma azok a dátumok, amikor a csődbe jutottat megfosztják vagyonától. Helyette gondnokot jelölnek ki. A gondnok átveszi a csődbe jutott vagyonát, és értékesíti az értékükből vesztő eszközöket. A bíróság felhatalmazásával folytathatja is a kereskedő vállalkozását. Kötelessége megóvni az adós jogait, bejegyezni minden bejegyzetlen zálogot, sőt pereskedhet is a csődbe jutott nevében, a neki járó összegek beszedése érdekében.
A társaság általi önkéntes felszámolás:Tagi önkéntes felszámolás esetén a társaság nevezi ki a felszámolót. A cégbíróságot e kinevezés útján értesítik.A felszámoló lehet ügyvéd vagy könyvszakértő. A felszámolás ideje alatt ő felel a társaság irányításáért és vagyonáért, valamint jogi és igazságügyi képviseletéért. A társaság eszközeire és adósságára vonatkozó információgyűjtés lezárása és a felosztási terv összeállítása után a tagoknak számol be. Szükség szerint értekezleteket hív össze, amelyek közül a legfontosabb a záró értekezlet.Hitelezői önkéntes felszámolás esetén e célból összehívják a hitelezőket, és kineveznek egy felszámolót a fentiekkel megegyező feladatokkal.Bíróság általi felszámolás esetén:Amennyiben a Bíróság az igazgatók, a cégtitkár, a hozzájárulók és a hitelezők – általa szükségesnek tartott – meghallgatása után meggyőződik arról, hogy a társaság nem képes megfizetni adósságait, akkor jóváhagyja a kérelmet, és kibocsátja a felszámolási végzést, ideértve bármely általa szükségesnek tartott ideiglenes végzést is.Amennyiben a bíróság kibocsátja a felszámolási végzést, akkor a társaságot a felszámolási kérelem benyújtásának napjától kezdve kell feloszlottnak tekinteni. Az e dátum után történt bármely vagyon- vagy részvényátruházás, valamint bármilyen felhatalmazás kibocsátása – a tiltó rendelkezésre való felhatalmazás kivételével – érvénytelen.A felszámolási végzésben a bíróság kinevezhet egy felszámolót vagy ideiglenes gondnokot is. E tisztségviselők kötelességei megegyeznek az önkéntes felszámolás felszámolójának kötelezettségeivel. Azonban a felszámolási végzés kibocsátása után a társaság vagyona elleni keresethez a bíróság felhatalmazása szükséges.A felszámoló hiányában hivatalosan kirendelt csődtömeggondnok – az önkéntes felszámolásban vagy a bíróság általi felszámolásban egyaránt – felszámolói minőségben járhat el, és értekezleteket is összehívhat. Megkapja a felszámolás alatt álló társaságok vagyonkimutatását. Ezeket a kimutatásokat eskü alatt tett írásbeli nyilatkozattal kell megerősíteni, és tartalmazniuk kell az eszközöket, tartozásokat és kötelezettséget, a hitelezők adatait és azok biztosítékait. Ezeket a kimutatásokat az igazgatók igazolják. A hitelezők díj ellenében betekinthetnek e kimutatásokba. A kimutatások kézhezvételét a hivatalosan kirendelt csődtömeggondnok jelenti a bíróságnak.Azok a hitelezők, aki a vállalat által kötött bármilyen egyezség által jogaikban sértve érzik magukat, 14 napon belül megtámadhatják az egyezséget a bíróságnál.
4. Milyen hatásokkal jár az eljárás megindítása?
Az eljárás megindításakor a hitelezők megelőző intézkedéseket alkalmazhatnak, hogy megóvják kereskedő eszközeivel szemben fennálló követeléseiket. Ezek az intézkedések a máltai törvények Szervezeti és Polgári Perrendtartása 12. fejezetének 829. és azt követő paragrafusaiban meghatározott elővigyázatossági szavatosságok.Társasági fizetésképtelenség:A felszámoló kinevezésével a társaság tisztviselőinek felhatalmazásai megszűnnek.A hivatalból kirendelt csődtömeggondnoknak, a felszámolónak vagy a bíróságnak bármely követelés benyújtható, amennyiben a hitelező képes azt alátámasztani.Az érdekelt személyek számára elérhető ideiglenes intézkedések a hitelezők számára rendelkezésre álló elővigyázatossági szavatosságok. Az erre vonatkozó rendelkezéseket a máltai törvények Szervezeti és Polgári Perrendtartása 12. fejezetének 829. és azt követő paragrafusai tartalmazzák.A felszámoló bejegyzésre vagy közhitelű nyilvántartásba vételre irányuló kérelmét a Máltai Pénzügyi Szolgáltatások Hatósága (Malta Financial Services Authority ) mellett működő cégbíróságnak kell benyújtani.
5. Milyen konkrét szabályok vonatkoznak a követelések bizonyos osztályaira?
rangsorolása a szokásos polgári törvények szabályai szerint történik, amit a
Polgári Törvénykönyv 16. fejezetének XXIII. címe rögzít. Az egyéb
követelésekkel szemben elsőbbséget élvező követelések között szerepelnek a
munkáltató által a munkavállalók nevében befizetendő társadalombiztosítási
járulékok, temetési költségek és az alkalmazottak bére.
6. Milyen szabályok vonatkoznak a hátrányt okozó cselekményekre?
Minden csalárd tevékenység semmisnek minősül.Gazdasági társaság fizetésképtelensége esetén:A törvény úgy rendelkezik, hogy a feloszlás előtti hat hónapban történt minden vagyon- vagy eszközátruházás és a társaság ellen érvényesített bármely terhelés érvénytelen.A társaság nyilvántartásból való törlésétől számított öt éven belül bármely érdekelt fél kérvényt nyújthat be a bírósághoz, hogy a társaság nevét állítsák vissza a cégnyilvántartásban, és indítsák újra a felszámolási eljárást. A kérés jóváhagyása előtt a Bíróság köteles meggyőződni arról, hogy ez az egyetlen rendelkezésre álló jogorvoslat.Emellett a társaság nevének nyilvántartásból való törlése után bármely érdekelt fél kérvényt nyújthat be a bíróságnak, a felosztási terv helyesbítését kérve, hogy az tartalmazza a társaság tervből kihagyott eszközét.Bármely ki nem elégített hitelező a társaság nevének törlésétől számított öt éven belül a bíróságnak benyújtott kérvény útján követelheti, hogy a felosztási terv szerint a részvényesek által megkapott részesedésből őt arányosan kifizessék.
7. Melyek a követelések benyújtásának és elismerésének feltételei?
Az adós elleni bármely követelést – legyen az magánszemélyé vagy gazdasági társaságé – mindig dokumentumokkal vagy más bizonyítékokkal kell alátámasztani annak hitelességének igazolása és rangsorbeli helyének megállapítása céljából. A követelések rangsorolását a fenti 4. pont ismerteti.
8. Milyen szabályok vonatkoznak a szanálási eljárásra?
Lásd fentebb az 1. pontot.
9. Milyen szabályok vonatkoznak a felszámolási eljárásra?
A gondnok összeállítja a hitelezők listáját és értekezletet hív össze. A hitelezők is benyújthatnak kérvényeket, hogy vegyék fel őket a rangsorolási eljárásba. A bíróság dönt arról, hogy mely követelés fogadható el, és ugyanebben a rendeletben írja elő a hitelezők gyűlésének megtartását. A csődbe jutott és a hitelezők egyaránt megjelenhetnek a gyűlésen, a csődbe jutott pedig előterjeszt egy megegyezési tervet, ami csődegyezség néven ismert. Amennyiben a hitelezők azt jóváhagyják, akkor a csődbe jutott rehabilitálásra kerül, és folytathatja tevékenységét. Ha nem hagyják jóvá, a csődbe jutott vagyona értékesítése érdekében a gondnok jár el, ezt követően pedig a bíróság egy külön rendeletben dönt a hitelezők rangsorolásáról. Később a csődbe jutottat bírói rendelettel rehabilitálják. Amennyiben a csődbe jutottat vétkesnek találják csődbűntettben, akkor nem jogosult a rehabilitálásra.Önkéntes felszámolás: A tagi és hitelezői önkéntes felszámolásban, ha a záró értekezleten jóváhagyják a felosztási tervet, a cégbíróság megfelelő értesítése után törlik a társaság nevét a cégnyilvántartásból.Bírósági felszámolás: A bíróság elemzi a hivatalból kirendelt csődtömeggondok vagy a felszámoló jelentését a hitelezők kifizetéséről, és ha egyetért a következetésekkel, elrendeli a társaság nevének törlését a cégjegyzékből.
10. Melyek az eljárás lezárásának feltételei?
felszámolási eljárás lezárása azzal jár, hogy a társaság nevét törlik a
indítható a társaság minden olyan tisztviselője ellen, aki a feloszlás vélt
dátumát megelőző tizenkét hónapban eszközöket vagy okmányokat titkolt el,
vagy eszközöket értékesített, vagy más módon csalárdul járt el. Polgári
eljárásban megállapíthatják, hogy e tisztviselőknek vissza kell fizetniük a
társaságnak járó pénzt, vagy akár kártérítésre is kötelezhetők. A törvény
rendelkezik az igazgatók által végzett jogsértő kereskedés vagy a társaság
bármely tisztviselője által végzett csalárd tevékenység esetén alkalmazandó
eljárásról is.
Máltai Pénzügyi Szolgáltatások Hatósága Bel- és Igazságügyi Minisztérium « Fizetőképtelenség - Általános információk | Málta - Általános információk »

References: Bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság